Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: 5. egyetért a Fővárosi Közgyűlés 117/1998. (I. 29.) határozatában foglaltakkal, amely szerint az 514 M ECU (1996.
Paragraph Index: 916

c) a Magyar Állammal együtt gazdasági társaságot (közhasznú társaságot) hoz létre — a Fővárosi Önkormányzat 40%-os, a Magyar Állam 60%-os tulajdoni részarányával — a beruházás tendereinek kiírásai, értékelései, szerződéskötései jóváhagyása, valamint a beruházás ellenőrzése céljából. Az ellenőrzés és jóváhagyás eljárásrendjét a Belügyminisztérium, az Ipari, Kereskedelmi és Idegenforgalmi Minisztérium, a Közlekedési, Hírközlési és Vízügyi Minisztérium, a Környezetvédelmi és Területfejlesztési Minisztérium és a Pénzügyminisztérium képviselőinek bevonásával kell kidolgozni. A Magyar Állam és a Fővárosi Önkormányzat a társaság alapításának és működésének költségeit tulajdonosi részarányának megfelelően biztosítja; Felelős: pénzügyminiszter belügyminiszter közlekedési, hírközlési és vízügyi miniszter ipari, kereskedelmi és idegenforgalmi miniszter környezetvédelmi és területfejlesztési miniszter Budapest főpolgármestere és a beruházó bevonásával Határidő: folyamatos a c) pont tekintetében: 1998. június 30.

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes